Dwayne Johnson

**Dwayne Johnson** (folút: **Dwayne Douglas Johnson**, byneamd **The Rock**; Hayward (Kalifornje), 2 maaie 1972) is in Amerikaansk-Kanadeesk akteur, presintator, filmprodusint en rêstend showwrakseler. Hy sette syn karriêre útein as spiler fan sawol Amerikaansk fuotbal as Kanadeesk fuotbal. Neitiid wied er fan 1996 oant 2004 en fan 2011 oant 2019 as profesjoneel showwrakselder belutsen by de World Wrestling Federation (WWF). Yn 1999 begûn Johnson in nij wurkpaad as akteur, wêrby't er yn films spile as *The Mummy Returns*, *[[The Scorpion King (film)|The Scorpion King]]*, *Fast Five*, *Fast & Furious&nbsp;6*, *[[Hercules (film út 2014)|Hercules]]*, *Furious&nbsp;7*, *San Andreas*, *[[Central Intelligence]]*, *[[Baywatch (film)|Baywatch]]* en **'. Ek wied er as [[stimakteur]] en [[sjonger]] te hearren yn 'e animaasje[[musical]] ''[[Moana (film út 2016)|Moana]]''. Sûnt [[2012]] heart Johnson oanhâldend by de heechst betelle akteurs dy't der binne, en yn sawol [[2016]] as [[2019]] waard er troch it [[tydskrift]] ''[[Time (tydskrift)|Time]]'' op 'e list fan 'e hûndert ynfloedrykste minsken fan 'e wrâld set.

==Libben en karriêre==
===Jonkheid en oplieding===
Johnson waard yn [[1972]] [[berne]] yn [[Hayward (Kalifornje)|Hayward]], yn 'e [[Amerikaanske steat]] [[Kalifornje]], as de [[soan]] fan [[Rocky Johnson]] (berne as Wayde Douglas Bowles, [[1944]]-[[2020]]), in [[berop|profesjoneel]] [[showwrakseljen|showwrakselder]], en dy syn [[oarehelte|frou]] Ata Maivia (b. [[1948]]). Syn [[heit]] wie in [[Kanadezen|Kanadees]] út [[Nij-Skotlân]], dy't fan mingd [[Afro-Kanadezen|Afro-Kanadeesk]] en [[Ieren (folk)|Iersk]] [[etnysk]] [[komôf]] wie. Syn [[mem]] is in etnyske [[Samoänen|Samoaanse]], de [[dochter]] fan [[Peter Maivia]] ([[1937]]-[[1982]]), dy't ek showwrakselder wie, en [[Lia Maivia]] ([[1927]]-[[2008]]), dy't fan [[1982]] oant [[1988]] de earste [[froulik]]e [[manager]] yn it showwrakseljen wie. Trochdat syn heit in Kanadees wie, hat Johnson sûnt [[2009]] in [[dûbele nasjonaliteit|dûbele (Amerikaansk-Kanadeeske) nasjonaliteit]].

Yn syn [[bernetiid]] wenne Johnson in skoftke by de [[famylje (besibskip)|famylje]] fan syn mem yn [[Nij-Seelân]], dêr't er op 'e Richmond Road Primary School siet, in [[legere skoalle]] yn [[Grey Lynn]]. Nei't er weromkeard wie nei de Feriene Steaten, siet er yn [[Charlotte (Noard-Karolina)|Charlotte]], yn [[Noard-Karolina]], op 'e Montclaire Elementary School, foar't er [[ferfear]] nei [[Hamden (Konettikut)|Hamden]], yn [[Connecticut]], dêr't er de legere skoalle ôfmakke op 'e Shepherd Glen Elementary School en dêrnei de [[middelskoalle]] folge oan 'e Hamden Middle School. [[Fuortset ûnderwiis]] genoat Johnson oan 'e President William McKinley High School yn [[Honolulu]], yn [[Hawaï]], de Glencliff High School en de McGavock High School yn [[Nashville (Tennessee)]], en de Freedom High School yn [[Bethlehem (Pennsylvania)|Bethlehem]], yn [[Pennsylvania]]. Op 'e middelbere skoallen died er oan [[Amerikaansk fuotbal]], [[atletyk]] en [[wrakseljen]]. Foar't er santjin jier wie, waard Johnson ferskate kearen [[arrestaasje|arrestearre]] foar [[slaanderij]], [[dieverij]] en [[fraude]] mei [[sjek (jild)|sjeks]].

===Sportkarriêre===
====Amerikaansk en Kanadeesk fuotbal====
Johnson wie op 'e [[middelbere skoalle]] in gâns ûnthjittend spiler fan [[Amerikaansk fuotbal]], en sadwaande swile er in protte oanbiedings fan [[universiteit]]en binnen om te [[studearjen]] op basis fan in [[sportstúdzjebeurs]]. Hy besleat om yn te gean op it oanbod fan 'e [[Universiteit fan Miami]]. Yn 'e [[Miami Hurricanes]], sa't it Amerikaansk fuotbalteam fan dy universiteit hjit, hied er foar it meastepart de posysje fan [[defensive tackle]]. Yn [[1991]] makke Johnson diel út fan it team fan 'e Hurricanes dat meidie om it Amerikaansk kampioenskip. Nei't er lykwols in stikmannich [[blessuere]]s oprûn hie, waard er yn it team ferfongen troch [[Warren Sapp]], dy't him letter ûntjaan soe ta in grut profesjoneel spiler fan Amerikaansk fuotbal.


Doe't Johnson yn [[1995]] oan 'e Universiteit fan Miami ôfstudearre wie mei in [[bachelorgraad]] yn [[kriminology]] en [[fysiology]], sette er útein mei in twadde [[sport]]karriêre as spiler fan [[Kanadeesk fuotbal]] (in sterk op Amerikaansk fuotbal lykjende [[sport]]). Hy tekene in [[kontrakt]] om te spyljen by de [[Calgary Stampeders]], in team út [[Calgary]] dat útkaam yn 'e [[Canadian Football League]] (CFL). Dêr hied er de posysje fan [[linebacker]]. Twa [[moanne (tiid)|moannen]] nei it begjin fan it seizoen waard er lykwols op 'e bank set fanwegen oanhâldende swierrichheden mei âlde blessueres.

====Showwrakseljen====
Yn [[1996]] tekene Johnson in kontrakt mei de [[World Wrestling Federation]] (WWF), letter [[World Wrestling Entertainment]] (WWE), om in nije karriêre yn it [[showwrakseljen]] te begjinnen. Hy waard troch de WWF oanpriizge as de earste showwrakselder fan 'e trêde [[generaasje]], mei't syn [[heit]] [[Rocky Johnson]] en syn [[pake]] oan [[mem]]mekant [[Peter Maivia]] ek showwrakselders west hiene. Johnson waard as showwrakselder bekend ûnder syn [[artystenamme]] The Rock ("De Rots"), wêrfoar't er in [[garisma]]tysk [[alter ego]] ûntwikkele dêr't er mei swetste fan syn eigen prestaasjes, wylst er syn tsjinstanners op snedige wize ôfrinne liet. Yn [[1998]] wûn er syn earste [[WWF-kampioenskip]], in prestaasje dy't er neitiid nochris sân kear belykje soe. Ek wûn er tsien kear it wrâldkampioenskip en twa kear it [[Ynterkontinintaal Kampioenskip]]. Johnson droech yn hege mjitte by oan it hichtepunt fan 'e populariteit fan 'e WWE, dat yn 'e twadde helte fan 'e [[1990-er jierren]] en de earste helte fan 'e [[2000-er jierren]] foel. 


Yn [[2004]] loek Johnson him út it showwrakseljen werom om him mear op syn [[aktearjen|aktearkarriêre]] ta te lizzen. Yn [[2011]] makke er in [[comeback]] en wûn er op 'e nij it WWE-kampioenskip. Hy wraksele troch oant [[2013]], wêrnei't er noch mar sporadysk oan 'e foarstellings fan 'e WWE meiwurke, oant er him yn [[2019]] op 'e nij, en diskear foargoed, út it showwrakseljen weromloek. As The Rock wurdt Johnson beskôge as ien fan 'e grutste showwrakselders ea en de populêrste showwrakselder aller tiden. Hy wurke mei oan 'e it [[sjochsifers|bêst besjoene]] showwraksel[[evenemint]] ea, de 28e edysje fan [[Wrestlemania]], en teffens oan 'e bêst besjoene [[ôflevering]]s fan 'e WWE-[[tillefyzjeprogramma's]] ''WWE Raw'' en ''WWE SmackDown''.

===Aktearkarriêre===
Yn [[1999]] krong Johnson op 'e wjukken fan syn populariteit as showwrakselder de [[Feriene Steaten|Amerikaanske]] [[tillefyzje]]- en [[filmyndustry]] fan [[Hollywood]] binnen. Syn earste wurk as [[akteur]] wie in [[gastrol]] yn in [[ôflevering]] fan 'e [[komeedzjesearje]] ''That '70s Show'', wêryn't er [[Rocky Johnson|syn eigen heit]] spile. In foech jier letter folge in gastrol yn in ôflevering fan de [[science fiction-tillefyzjesearje]] ''Star Trek: Voyager'' as in [[bûtenierdske wêzens|bûtenierdske]] wrakselder dy't it opnimt tsjin it [[personaazje]] Seven of Nine, spile troch aktrise [[Jeri Ryan]]. Syn film[[debút]] makke Johnson yn [[2001]] as de Skorpioenekening yn 'e [[fantasyfilm]] ''The Mummy Returns''. It súkses fan dy film late ta in [[spin-off]]-film, ''[[The Scorpion King (film)|The Scorpion King]]'' ([[2002]]), wêryn't er deselde rol nochris spylje mocht.

Oare iere films fan Johnson wiene de [[aksjekomeedzje]] ''[[The Rundown]]'' ([[2003]]), de [[aksjefilm]] ''Walking Tall'' ([[2004]]) en de [[misdiekomeedzje]] ''Be Cool'' ([[2005]]). Fierders spile er yn 'e science fiction-aksjefilm ''[[Doom (film)|Doom]]'' ([[2005]]) de rol fan 'e lieder fan in [[detasjemint]] [[marinierskorps|marinier]]s, yn 'e [[sportkomeedzjefilm]] ''[[The Game Plan (film)|The Game Plan]]'' ([[2007]]) in waanwize [[Amerikaansk fuotbal]]spiler, en yn 'e [[spionaazjefilm|spionaazjekomeedzje]] ''Get Smart'' ([[2008]]) in [[spion|geheim agint]]. Ek wied er te sjen yn ''Gridiron Gang'' ([[2006]]), ''Reno 911!: Miami'' ([[2007]]) en ''Southland Tales'' ([[2007]]). By de útrikking fan 'e [[Oscar]]s yn [[2008]] makke Johnson de winner fan 'e [[priis (ûnderskieding)|priis]] foar bêste [[special effects]] bekend.


Oan 'e ein fan 'e [[2000-er jierren]] spile Johnson yn films as ''Race to Witch Mountain'' ([[2009]]), ''Tooth Fairy'' ([[2010]]), ''The Other Guys'' ([[2010]]) en ''Faster'' ([[2010]]). Hy hie [[cameo's]] yn ''Why Did I Get Married, Too?'' en ''You Again'' (beide út [[2010]]), en wurke as [[stimakteur]] mei oan 'e animaasjefilm ''Planet&nbsp;51''. Op 'e [[tillefyzje]] wied er yn deselde snuorje ferskate kearen as himsels te sjen yn ôfleverings fan searjes as ''Cory in the House'', ''Hannah Montana'' en ''Wizards of Waverly Place''. Ek wied er as stimakteur behelle yn ôfleverings fan [[tekenfilmsearje]]s as ''Family Guy'' en ''Transformers: Prime''. Yn [[2011]] fertolke er foar de earste kear de rol fan Luke Hobbs, yn ''Fast Five'', in film út 'e [[filmsearje]] ''The Fast and the Furious''. Dat wie ien fan syn bekendste rollen, en neitiid kroep er op 'e nij yn 'e hûd fan Hobbs foar de films ''Fast & Furious&nbsp;6'' ([[2013]]), ''Furious&nbsp;7'' ([[2015]]), ''The Fate of the Furious'' ([[2017]]), en de spin-off-film ''Hobbs & Shaw'' ([[2019]]), mei [[Jason Statham]].

Johnson hie oan it begjin fan 'e [[2010-er jierren]] ek rollen yn films as ''Journey&nbsp;2: The Mysterious Island'' ([[2012]]) en ''Snitch'' ([[2013]]). Nei't er yn [[2013]] de rol fan Marvin F. Hinton, better bekend as Roadblock, op him nommen hie yn 'e film ''G.I. Joe: Retaliation'', kaam er bekend te stean as opfrisser fan yn it neigean rekke [[mediafranchise]]s. Datselde jiers spile er ek yn 'e op wiere foarfallen basearre films ''[[Pain & Gain]]'' en ''Empire State''. Yn [[maaie]] [[2013]] waard fierders bekendmakke dat Johnson de haadrol spylje soe yn ''Ballers'', in [[komeedzjedrama]]searje oer in [[NFL]]-spilers yn [[Miami]], dêr't er sels ek [[útfierend produsint]] fan wie. Dy [[tillefyzjesearje]] rûn fjouwer [[seizoen (omrop)|seizoenen]], en waard fan [[2015]] oant [[2019]] op 'e Amerikaanske tillefyzje útstjoerd troch [[HBO (tillefyzjestjoerder)|HBO]]. Tsjin [[desimber]] [[2013]] wie Johnson neffens it Amerikaanske [[tydskrift]] ''[[Forbes (tydskrift)|Forbes]]'' de meast opbringende akteur fan it jier, mei't syn projekten wrâldwiid $1,3&nbsp;miljard [[opbringst|opbrocht]] hiene.

Yn [[2014]] spile Johnson de [[titelrol]] fan 'e [[healgod]] [[Hearakles|Herkules]] yn 'e film ''[[Hercules (film út 2014)|Hercules]]''. Yn [[2015]] wied er te sjen yn 'e [[rampefilm]] ''San Andreas'', en datselde jiers hied er in [[cameo]] as himsels yn ''Jem and the Holograms''. De [[aksjekomeedzje]] ''[[Central Intelligence]]'', út [[2016]], wie de earste film wêryn't Johnson gearwurke mei [[komyk]] [[Kevin Hart]]. Ferwizend nei Johnson syn grutte lingte (en breedte) en it feit dat Hart mar in lyts mantsje is, mei dêrby nommen de [[wurdboarterij]] dat 'Hart' itselde klinkt as ''heart'' ("[[hert]]"), wylst ''johnson'' yn it [[Ingelsk]] in [[sprektaal]]term foar [[penis]] is, waard dy film oanpriizge mei de slogan: "''A little Hart and a big Johnson.''" Datselde jiers hied er as [[stimakteur]] ien fan syn bekendste rollen as de [[Polyneezje|Polynezyske]] [[healgod]] [[Maui (mytology)|Maui]] yn 'e [[tekenfilm]] ''[[Moana (film út 2016)|Moana]]'', in produksje fan 'e [[Walt Disney Animation Studios]]. Dat wie in [[musical]] wêryn't Johnson sels ek in [[liet]] [[sjongen|song]], en wêryn't syn [[tsjinspylster]] de sechstjinjierrige [[Auli‘i Cravalho]] wie.


Johnson hie yn [[2017]] twa súksesfolle films. De iene wie ''[[Baywatch (film)|Baywatch]]'', dy't basearre wie op 'e [[Baywatch (tillefyzjesearje)|populêre tillefyzjesearje mei deselde namme]] út 'e [[1990-er jierren]]. Johnson fertolke dêryn de rol fan Mitch Buchannon, dy't yn 'e searje spile waard troch [[David Hasselhoff]]. De oare film wie **', in reboot fan 'e ''Jumanji''-franchise, wêryn't Johnson op 'e nij gearwurke mei Kevin Hart. Yn 2018 spile er twa aksjefilms, *[[Rampage (film út 2018)|Rampage]]* en *[[Skyscraper (film út 2018)|Skyscraper]]*, en yn 2019 wied er te sjen as himsels yn *Fighting with My Family*, in komeedzjedrama oer WWE-stjer Paige en har famylje, dy't benammen út oare showwrakselders bestiet. Ek wurke Johnson yn 2019 op 'e nij gear mei Kevin Hart yn **', en fierders wied er as produsint belutsen by de [[superheld]]efilm ''[[Shazam! (film)|Shazam!]]''

Filmprojekten fan Johnson dy't (begjin [[2020]]) noch op steapel steane, binne: de [[Netflix]]-film ''Red Notice''; de [[superheld]]efilm ''Black Adam''; de [[Disney Company|Disney]]-film ''Jungle Cruise'' (mei as tsjinspylster [[Emily Blunt]]); in [[ferfolch]] op 'e aksjekomeedzje ''Big Trouble in Little China''; en ''The King'', in [[biografyske film]] oer [[kening]] [[Kamehameha de Grutte]], de stifter fan it [[Keninkryk Hawaï]], nei in [[skript]] fan [[Randall Wallace]].

===Oar wurk===
Yn [[2000]] publisearre Johnson syn [[autobiografy]], mei as [[titel (namme)|titel]] ''The Rock Says…'' By it skriuwen fan dat [[boek]] krige er help fan [[ghostwriter]] [[Joe Layden]]. ''The Rock Says…'' kaam binnen op it earste plak op 'e [[bestseller]]list fan ''[[The New York Times]]'' en behold dy posysje ferskate [[wike]]n efterinoar.

Njonken syn wurkpaad as akteur is Johnson ek wurksum as [[presintator]]. Sa hat er troch de jierren hinne tusken [[2000]] en [[2017]] fiif kear gastpresintator west fan 'e [[sketch]]show ''Saturday Night Live''. Yn [[2013]] presintearre er de [[realityprogramma|realitysearje]] ''The Hero'', dy't útstjoerd waard op it [[tillefyzjenetwurk]] [[TNT (Amerikaanske tillefyzjestjoerder)|TNT]]. Fan [[2014]] oant [[2015]] wied er de presintator fan in oar realityprogramma, ''Wake Up Call'', ek op TNT. By dat programma wied er ek belutsen as [[útfierend produsint]]. Yn [[2016]] presintearre Johnson de útrikking fan 'e [[MTV Movie Awards]], en yn [[2019]] begûn tillefyzjenetwurk [[NBC]] mei de útstjoering fan ''The Titan Games'', in [[spul]]programma dat Johnson sawol presintearre as produsearre. Johnson en syn sakepartner en eks-[[oarehelte|frou]] [[Dany Garcia]] kundigen yn [[2019]] oan dat se harren eigen [[bodybuilding]]wedstrydprogramma op 'e tillefyzje bringe soene, ûnder de titel ''Athleticon''. De earste ôflevering sil útstjoerd wurde yn [[oktober]] [[2020]].

Yn [[2012]] rjochte Johnson syn eigen [[filmstudio]] op, [[Seven Bucks Productions]], dy't belutsen wie by de produksje fan films as ''Journey&nbsp;2: The Mysterious Island'' ([[2012]]), ''Snitch'' ([[2013]]), ''[[Baywatch (film)|Baywatch]]'' ([[2017]]), **' (2017), *[[Rampage (film út 2018)|Rampage]]* (2018), *[[Skyscraper (film út 2018)|Skyscraper]]* (2018), *Hobbs & Shaw* (2019), **' ([[2019]]) en ''[[Shazam! (film)|Shazam!]]'' ([[2019]]). Yn [[2016]] begjûn Johnson fierders mei help fan [[ynternet]]persoanlikheid [[Lilly Singh]] in [[YouTube]]-kanaal mei de namme "The Rock".


Yn [[2015]] naam Johnson diel oan it [[tillefyzjeprogramma]] ''Lip Sync Battle'', presintearre troch [[LL Cool J]] en [[Chrissy Teigen]]. Dat is in [[playbackshow]] foar ferneamde persoanen. Johnson naam it op tsjin [[praatprogramma]]presintator [[Jimmy Fallon]].

Yn [[maart]] [[2016]] sleat Johnson in kontrakt mei [[Under Armour]], in Amerikaanske produsint fan [[fitness]]nedichheden, by wa't er in eigen kolleksje fan sok guod útbrocht ûnder de namme Project Rock. It earste item dat op 'e merk kaan, in [[gymtas]], wie yn in pear dagen útferkocht, en itselde gou foar it twadde item, in swart [[T-shirt]]. Sûnt binne der ek [[gymskuon]], [[koptillefoan]]en en oare artikels fan Project Rock útbrocht.

===Priveelibben===
Johnson [[troud]]e op [[3&nbsp;maaie]] [[1997]] mei [[entertainment]]magnate [[Dany García]]. Mei har krige er ien [[bern (persoan)|bern]]. Yn [[juny]] [[2007]] makken se bekend dat se as freonen [[skieding (houlik)|útinoar giene]]. Neitiid krige Johnson in [[relaasje (ynterpersoanlike bân)|relaasje]] mei Lauren Hashian, de dochter fan [[Sib Hashian]], de [[drummer]] fan 'e [[band]] [[Boston (band)|Boston]]. Hja wiene oarspronklik mei-inoar yn 'e kunde kommen op 'e [[filmset|set]] fan 'e film ''[[The Game Plan (film)|The Game Plan]]''. Johnson en Hashian trouden op [[18&nbsp;augustus]] [[2019]] yn [[Hawaï]]. Mei syn twadde [[oarehelte|frou]] hat Johnson twa bern.

Ut erkenning foar syn tsjinsten oan [[Samoä]] en om't er oan [[mem]]mekant ôfstammet fan Samoaanske [[haadlju]], waard Johnson yn [[july]] [[2004]], doe't er Samoä besocht, troch [[kening]] [[Malietoa Tanumafili&nbsp;II]] de [[aadlike titel]] fan ''seiuli'' taparte. Yn [[2009]] skonk [[Kanada]] oan Johnson de Kanadeeske [[nasjonaliteit]] ta eare fan syn [[heit]]e [[komôf]].

Anno [[2014]] hie Johnson in [[wente]] yn [[Southwest Ranches (Floarida)|Southwest Ranches]], yn [[Floarida]], en noch ien yn [[Los Angeles]]. Ek besit er in [[pleats]] yn [[Firginia]]. 

Hoewol't Johnson himsels earder registrearje litten hie as lid fan 'e [[Republikeinske Partij (Feriene Steaten)|Republikeinske Partij]], stipe er by de [[Amerikaanske presidintsferkiezings (2008)|Amerikaanske presidintsferkiezings fan 2008]] en [[Amerikaanske presidintsferkiezings (2012)|en fan 2012]] [[Barack Obama]], de kandidaat fan 'e [[Demokratyske Partij (Feriene Steaten)|Demokratyske Partij]]. Hy is no in 'ûnôfhinklike' kiezer (d.w.s. dat er by net ien fan beide grutte [[politike partij]]en oansletten is), en hy hat sein dat er by de [[Amerikaanske presidintsferkiezings (2016)|presidintsferkiezings fan 2016]] net stimd hat.

Yn [[2006]] rjochte Johnson de Dwayne Johnson Rock Foundation op, in [[goeddiedichheid]]sorganisaasje dy't minderbedielde en [[dea|terminaal]] [[sykte|sike]] [[bern (persoan)|bern]] besiket te helpen. Op [[2&nbsp;oktober]] [[2007]] skonken hy en syn eks-frou Dany Garcia [[$]]1&nbsp;miljoen oan 'e [[Universiteit fan Miami]] foar de [[renovaasje]] fan 'e fasiliteiten foar it spyljen fan [[Amerikaansk fuotbal]]. Ek skonk Johnson yn [[2015]] $1.500 om in [[operaasje (genêskunde)|operaasje]] foar in [[swerfhûn]] te bekostjen.

==Filmografy==

|-

|-
|align="center"| 1999 || ''That '70s Show'' || Rocky Johnson || [[ôflevering]] ''That Wrestling Show''
|-
|align="center"| 1999 || ''The Net'' || Brody || ôflevering ''Last Man Standing''
|-
|align="center"| 2000 || ''Star Trek: Voyager'' || de foarfjochter || ôflevering ''Tsunkatse''
|-
|align="center"| 2000 || ''Saturday Night Live'' || himsels || as gast[[presintator]]
|-
|align="center"| 2002 || ''Saturday Night Live'' || himsels || as gastpresintator
|-
|align="center"| 2007 || ''Cory in the House'' || himsels || ôflevering ''Never the Dwayne Shall Meet''
|-
|align="center"| 2007 || ''Hannah Montana'' || himsels || ôflevering ''Don't Stop Til You Get the Phone''
|-
|align="center"| 2009 || ''Saturday Night Live'' || himsels || as gastpresintator
|-
|align="center"| 2009 || ''Wizards of Waverly Place'' || himsels || ôflevering ''Art Teacher''
|-
|align="center"| 2010 || ''Family Guy'' || himsels || ôflevering ''Big Man on Hippocampus''
|-
|align="center"| 2010 || ''Transformers: Prime'' || Cliffjumper || as [[stimakteur]]; ôflevering ''Darkness Rising, Part 1''
|-
|align="center"| 2013 || ''The Hero'' || himsels || as presintator; ek [[útfierend produsint]]
|-
|align="center"| 2014-2015 || ''Wake Up Call'' || himsels || as presintator; ek útfierend produsint
|-
|align="center"| 2015 || ''Lip Sync Battle'' || himsels || as gast; ôflevering ''Dwayne Johnson vs. Jimmy Fallon''
|-
|align="center"| 2015 || ''Saturday Night Live'' || himsels || as gastpresintator
|-
|align="center"style="vertical-align:top"| 2015-2019 || style="vertical-align:top"|''Ballers'' || style="vertical-align:top"|Spencer Strasmore || [[haadrol]]; ek útfierend produsint<br>[[People's Choice Award]] foar favorite akteur op 'e keabeltillefyzje (2016)<br>[[People's Choice Award]] foar favorite akteur yn in beteltillefyzjesearje (2017)<br>2× nom. [[NAACP Image Award]] foar treflike akteur yn in [[komeedzjesearje]] (2016, 2017)
|-
|align="center"| 2016 || ''MTV Movie Awards'' || himsels || as presintator fan in [[tillefyzjespecial]]
|-
|align="center"| 2017 || ''Lifeline'' || himsels || ek útfierend produsint; ôflevering ''In 33 Days You’ll Die''
|-
|align="center"| 2017 || ''Saturday Night Live'' || himsels || as gastpresintator
|-
|align="center"| 2019-2020 || ''The Titan Games'' || himsels || as presintator; ek útfierend produsint
|-
|align="center"| 2021 || ''Behind the Attraction'' || himsels || ôfl. ''Jungle Cruise''; ek útfierend produsint
|-
|align="center"| 2021-2023 || ''Young Rock'' || himsels || [[voice-over]]; ek útfierend produsint
|-

|-
|align="center"| 1999 || ''Beyond the Mat'' || himsels || [[dokumintêre]]
|-
|align="center"| 2001 || ''The Mummy Returns'' || de Skorpioenekening || [[Teen Choice Award]] foar favorite [[antagonist|filmsmjunt]]
|-
|align="center"| 2001 || ''Longshot'' || [[dief|berôver]] || 
|-
|align="center"| 2002 || ''[[The Scorpion King (film)|The Scorpion King]]'' || Mathayus, de Skorpioenekening || nom. [[Teen Choice Award]] foar favorite akteur yn in [[aksjefilm]]
|-
|align="center"| 2003 || ''[[The Rundown]]'' || Beck || nom. [[MTV Movie Award]] foar bêste gefjocht
|-
|align="center"| 2004 || ''Walking Tall'' || Chris Vaughn || 
|-
|align="center"| 2005 || ''Be Cool'' || Elliot Wilhelm || 
|-
|align="center"| 2005 || ''[[Doom (film)|Doom]]'' || [[sersjant]] Asher "Sarge" Mahonin || 
|-
|align="center"| 2006 || ''Southland Tales'' || Boxer Santaros || 
|-
|align="center"| 2006 || ''Gridiron Gang'' || Sean Porter || 
|-
|align="center"| 2007 || ''Reno 911!: Miami'' || agint Rick Smith || [[cameo]]
|-
|align="center"| 2007 || ''[[The Game Plan (film)|The Game Plan]]'' || Joe Kingman || nom. [[Kids' Choice Award]] foar favorite filmakteur
|-
|align="center"| 2008 || ''Get Smart'' || Agint 23 || nom. [[MTV Movie Award]] foar bêste smjunt
|-
|align="center"| 2009 || ''Race to Witch Mountain'' || Jack Bruno || 
|-
|align="center"| 2009 || ''Planet 51'' || [[kaptein (rang)|kaptein]] Charles T. Barker || as [[stimakteur]]
|-
|align="center"| 2010 || ''Tooth Fairy'' || Derek Thompson || nom. [[Kids' Choice Award]] foar favorite filmakteur
|-
|align="center"| 2010 || ''Why Did I Get Married Too?'' || Daniel Franklin || cameo; net fermeld op 'e [[ôftiteling]]
|-
|align="center"| 2010 || ''The Other Guys'' || Christopher Danson || 
|-
|align="center"| 2010 || ''You Again'' || [[airmarshal]] || cameo; net fermeld op 'e ôftiteling
|-
|align="center"| 2010 || ''Faster'' || James Cullen / Driver || 
|-
|align="center"| 2011 || ''Fast Five'' || Luke Hobbs || nom. [[Teen Choice Award]] foar favorite akteur yn in aksjefilm
|-
|align="center" style="vertical-align:top"| 2012 || style="vertical-align:top"|''Journey 2: The Mysterious Island'' || style="vertical-align:top"|Hank Parsons || ek [[filmprodusint|ko-produsint]]<br> [[Kids' Choice Award]] foar favorite manlike kontskopper
|-
|align="center"| 2013 || ''Snitch'' || John Matthews || ek [[filmprodusint]]
|-
|align="center" style="vertical-align:top"| 2013 || style="vertical-align:top"|''G.I. Joe: Retaliation'' ||style="vertical-align:top"| Marvin F. Hinton / Roadblock || nom. [[Kids' Choice Award]] foar favorite manlike kontskopper<br> nom. [[Teen Choice Award]] foar favorite akteur yn in aksjefilm
|-
|align="center"| 2013 || ''[[Pain & Gain]]'' || Paul Doyle || 
|-
|align="center"| 2013 || ''Fast & Furious 6'' || Luke Hobbs || nom. [[Teen Choice Award]] foar favorite akteur yn in [[simmer]]film
|-
|align="center"| 2013 || ''Empire State'' || [[resjersjeur]] James Ransome || 
|-
|align="center"| 2014 || ''[[Hercules (film út 2014)|Hercules]]'' || [[Hearakles|Herkules]] || nom. [[Teen Choice Award]] foar favorite akteur yn in simmerfilm
|-
|align="center"| 2015 || ''Furious 7'' || Luke Hobbs || 
|-
|align="center" style="vertical-align:top"| 2015 || style="vertical-align:top"|''San Andreas'' || style="vertical-align:top"|Ray Gaines || nom. [[MTV Movie Award]] foar bêste aksje-optreden<br> nom. [[MTV Movie Award]] foar bêste [[held]]<br> nom. [[People's Choice Award]] foar favorite akteur yn in aksjefilm<br> nom. [[Teen Choice Award]] foar favorite akteur yn in simmerfilm
|-
|align="center"| 2015 || ''Jem and the Holograms'' || himsels || cameo
|-
|align="center" style="vertical-align:top"| 2016 || style="vertical-align:top"|''[[Central Intelligence]]'' || style="vertical-align:top"| Robbie Wheirdicht / Bob Stone || nom. [[Critic's Choice Award]] foar bêste akteur yn in [[komeedzjefilm]]<br> nom. [[Kids' Choice Award]] foar favorite bêste freonen <small>(mei [[Kevin Hart]])</small><br> nom. [[People's Choice Award]] foar favorite akteur yn in komeedzjefilm<br> nom. [[Teen Choice Award]] foar favorite akteur yn in simmerfilm
|-
|align="center" style="vertical-align:top"| 2016 || style="vertical-align:top"|''[[Moana (film út 2016)|Moana]]'' || style="vertical-align:top"|[[Maui (mytology)|Maui]] || as stimakteur<br> [[Teen Choice Award]] foar favorite akteur yn in [[fantasyfilm]]<br> nom. [[Kids' Choice Award]] foar favorite [[stim]] yn in [[animaasjefilm]]<br> nom. [[Kids' Choice Award]] foar favorite 'frenemies' <small>(mei [[Auli‘i Cravalho]])</small><br> nom. [[NAACP Image Award]] foar bêste stimoptreden (tillefyzje of film)
|-
|align="center"| 2017 || ''The Fate of the Furious'' || Luke Hobbs || nom. [[Teen Choice Award]] foar favorite akteur yn in aksjefilm
|-
|align="center" style="vertical-align:top"| 2017 || style="vertical-align:top"|''[[Baywatch (film)|Baywatch]]'' || style="vertical-align:top"|Mitch Buchannon || ek [[útfierend produsint]]<br> nom. [[Teen Choice Award]] foar favorite akteur yn in komeedzjefilm
|-
|align="center" style="vertical-align:top"| 2017 || style="vertical-align:top"|**' || style="vertical-align:top"|dr. Smolder Bravestone || ek útfierend produsint Kids' Choice Award foar favorite filmakteur nom. MTV Movie Award foar bêste team yn in film (mei 4 oaren)
|-
|align="center"| 2018 || *[[Rampage (film út 2018)|Rampage]]* || Davis Okoye || ek útfierend produsint
|-
|align="center"| 2018 || *[[Skyscraper (film út 2018)|Skyscraper]]* || Will Sawyer || ek produsint
|-
|align="center"| 2019 || *Fighting with My Family* || himsels || ek produsint
|-
|align="center"| 2019 || *Hobbs & Shaw* || Luke Hobbs || ek produsint
|-
|align="center"| 2019 || ** || dr. Smolder Bravestone || ek produsint
|-
|align="center"| 2019 || *[[Shazam! (film)|Shazam!]]* || n.f.t. (gjin rol) || produsint
|-
|align="center"| 2021 || *Jungle Cruise* || Francisco Lopez de Heredia / Frank Wolff || ek produsint
|-
|align="center"| 2021 || *[[Free Guy]]* || bankrôver #2 || stimcameo
|-
|align="center"| 2021 || *Red Notice* || John Hartley || ek produsint
|-
|align="center" style="vertical-align:top"| 2022 ||style="vertical-align:top"| *DC League of Super-Pets* || AnubisBlack AdamKrypto ||style="vertical-align:top"| as stimakteur; ek produsint
|-
|align="center"| 2022 || *Black Adam* || Black Adam || ek produsint
|-
|align="center"| 2023 || *Fast X* || Luke Hobbs || cameo; net fermeld op 'e ôftiteling
|-
|align="center"| 2023 || *Once Upon a Studio* || Maui || as stimakteur; koarte film
|-
|align="center"| 2024 || *Red One* || Cal Drift || ek produsint
|-
|align="center"| 2024 || *Moana 2* || Maui || as stimakteur; ek útfierend produsint
|-
|align="center"| 2025 || *The Smashing Machine* || Mark Kerr || ek produsint
|-
|align="center"| 2025 || *[[Zootopia 2]]* || Zeke || as stimakteur
|-
|align="center"| 2026 || *Moana* || Maui || ek produsint
|-

|-
|align="center"| 2002 || *The Scorpion King: Rise of the Akkadian*&nbsp;&nbsp; || Mathayus / Skorpioenekening || as stimakteur
|-
|align="center"| 2006 || *Spy Hunter: Nowhere to Run* || Alex Decker || as stimakteur
|-
|align="center"| 2018 || *Dreams* || dr. Smolder Bravestone || as stimakteur
|-
|align="center"| 2019 || *Jumanji: The Video Game* || dr. Smolder Bravestone || as stimakteur
|-
|align="center"| 2019 || *Jumanji: The Video Game* || dr. Smolder Bravestone || as stimakteur
|-
|align="center"| 2021–2025 || *Fortnite Battle Royale* || The Foundation || as stimakteur; ek fysike likenis
|-
|}

## Keppelings om utens
*  Dwayne Johnson op Facebook
*  Dwayne Johnson op Twitter
*  Dwayne Johnson op Instagram
*  Folsleine filmografy fan Dwayne Johnson yn 'e ''Internet Movie Database'' (IMDb)